b'\n_START_ARTICLE_\nSepuku\n_START_SECTION_\nOsnove sepukuja\n_START_PARAGRAPH_\nSepuku je bil klju\xc4\x8dni del bu\xc5\xa1ida (kode samurajskih bojevnikov), ki so ga uporabili, da ne bi pri\xc5\xa1li v sovra\xc5\xbenikove roke in da so zmanj\xc5\xa1ali svojo sramoto._NEWLINE_Samurajem so lahko ukazali tudi daimji (fevdalni gospodje), naj storijo sepuku. _NEWLINE_Pozneje osramo\xc4\x8denim bojevnikom je bilo v\xc4\x8dasih dovoljeno storiti sepuku namesto, da bi bili usmr\xc4\x8deni na normalen na\xc4\x8din. Ker je bilo bistvo dejanja povrniti si ali ohraniti \xc4\x8dast kot bojevnik, ni bil nikoli zahtevan tistim, ki niso pripadali v samurajski dru\xc5\xbebeni razred. \xc5\xbdene samurajev so lahko storile sepuku samo z dovoljenjem._NEWLINE_V njegovi knjigi The Samurai Way of Death, Samurai: The World of the Warrior (ch. 4), _NEWLINE_- Samurajev na\xc4\x8din smrti, Samuraj: Svet bojevnika (4. poglavje), Dr. Stephen Turnbull pravi;_NEWLINE_Sepuku je bil po navadi izvr\xc5\xa1en s tantom. Lahko je potekal s pripravo in ritualom v zasebnosti posameznikove hi\xc5\xa1e ali pa hitro, na tihem mestu bojnega polja medtem, ko so posameznikovi tovari\xc5\xa1i dr\xc5\xbeali sovra\xc5\xbenika vstran. _NEWLINE_V svetu bojevnika je bil sepuku dejanje poguma in hrabrosti, vredno ob\xc4\x8dudovanja v samuraju, ki je vedel, da je pora\xc5\xbeen, osramo\xc4\x8den ali smrtno ranjen. Pomenilo je, da je lahko kon\xc4\x8dal svoje dni s svojo napako ali prekr\xc5\xa1kom, izbrisanim in njegovo \xc4\x8dastjo, ne samo ohranjeno ampak tudi povzdignjeno._NEWLINE__NEWLINE_S presekom trebuha je bil samurajev duh spu\xc5\xa1\xc4\x8den v najbolj dramati\xc4\x8dnem stilu, ampak bil je zelo bole\xc4\x8d in neprijeten na\xc4\x8din umreti in v\xc4\x8dasih je samuraj, ki je izvajal postopek prosil zvestega prijatelja ali tovari\xc5\xa1a naj mu odseka glavo v trenutku najve\xc4\x8dje bole\xc4\x8dine._NEWLINE_V\xc4\x8dasih je bil \xc5\xbeelen sepuku daimjoja kot za\xc4\x8detni postopek mirovnih pogajanj. To bi oslabilo premagan klan in prepre\xc4\x8dilo kakr\xc5\xa1enkoli upor._NEWLINE_Toyotomi Hideyoshi je uporabil ta pristop na ve\xc4\x8d prilo\xc5\xbenostih, najbolj dramati\xc4\x8den je za vedno kon\xc4\x8dal dinastijo daimyotov, ko je bil Hojo klan premagan pri Odawari leta 1590. Hideyoshi je vztrajal pri samomoru upokojenega daimyota Hojo Ujimasa in poslal njegovega sina (Ujinao) v izgnanstvo. Z enim zamahom me\xc4\x8da je bila pokon\xc4\x8dan najmo\xc4\x8dnej\xc5\xa1a daimjo dru\xc5\xbeina v vzhodni Japonski._NEWLINE_James Clavell v \xc5\xa0ogunu pravi, da sepuku morda izvira kot manj\xc5\xa1e dveh zlob. Bu\xc5\xa1ido namre\xc4\x8d za razliko od evropske kode vite\xc5\xa1tva, ni prepovedovalo zlorabe zapornikov ali nemo\xc4\x8dnih ljudi. Zaradi tega razloga je samuraj lahko razumno pri\xc4\x8dakoval mu\xc4\x8denje v primeru ujetni\xc5\xa1tva in je zato bil celo pripravljen izvr\xc5\xa1iti samomor (to bi nakazovalo, da je bilo takrat na Japonskem mu\xc4\x8denje nenavadno stra\xc5\xa1no, \xc4\x8de je sepuku veljal za manj\xc5\xa1e zlo).\n_START_SECTION_\nObred\n_START_PARAGRAPH_\nS\xc4\x8dasoma je izvr\xc5\xa1evanje sepukuja za\xc4\x8delo vklju\xc4\x8devat zelo podroben ritual. Samuraj se je okopal, oblekel v belo haljo, najedel svoje najljub\xc5\xa1e hrane in, ko je kon\xc4\x8dal je bil tanto polo\xc5\xbeen pred njega na pladnju. Ceremonialno oble\xc4\x8den s svojim me\xc4\x8dem polo\xc5\xbeenim pred njim in v\xc4\x8dasih sede\xc4\x8d na posebnem blagu, se bojevnik pripravi na svojo smrt tako, da napi\xc5\xa1e pesem smrti. S svojim spremljevalcem (kaishakunin, oz. njegov drugi) navzo\xc4\x8dim bi odprl svoj kimono, vzel tanto in si ga zapi\xc4\x8dil v trebuh ter naredil rez iz leve proti desni. Nato bi kaishakunin izvr\xc5\xa1il daki-kubi, rez, s katerim skoraj do konca obglavi bojevnika (malo tkiva se pusti, da glava ostane pritrjena na telo). Zaradi natan\xc4\x8dnosti zahtevane za tak manever je bil drugi po navadi izku\xc5\xa1en me\xc4\x8devalec. Po navadi je bilo \xc5\xbee vnaprej dolo\xc4\x8deno med bojevnikoma, da bo kaishakunin zasekal takoj zatem, ko si bojevnik potisne no\xc5\xbe v trebuh._NEWLINE_Ta zapleten ritual se je razvil za tem, ko je sepuku prenehal biti samo obred na boji\xc5\xa1\xc4\x8dih in postal tudi sodni\xc5\xa1ka kazen (glej naslednji glavni naslov)._NEWLINE_Drugi je bil po navadi, a ne zmeraj, prijatelj. \xc4\x8ce se je pora\xc5\xbeen bojevnik boril zelo pogumno in \xc4\x8dastno, se je nasprotnik, ki je \xc5\xbeelel izkazati spo\xc5\xa1tovanje njegovemu pogumu, javil kot njegov drugi._NEWLINE_V Hagakure je Yamamoto Tsunemoto zapisal;_NEWLINE_\xc5\xbde od davnih \xc4\x8dasov je bilo slabo znamenje med samuraji, \xc4\x8de si bil zapro\xc5\xa1en za kaishaku. Razlog v tem je, ker posameznik ne dobi nobene slave, \xc4\x8de je delo dobro opravljeno. Vendar \xc4\x8de bi spodrsnil pri nalogi bi ta oseba bila do\xc5\xbeivljenjsko osramo\xc4\x8dena._NEWLINE_Nekateri samuraji pa so se odlo\xc4\x8dili za bolj zapleteno vrsto sepukuja, poznano kot j\xc5\xabmonji-giri (\xe5\x8d\x81\xe6\x96\x87\xe5\xad\x97\xe5\x88\x87\xe3\x82\x8a \xe2\x80\x93 kri\xc5\xbeni rez), pri katerem ni kaishakunina, da bi hitro kon\xc4\x8dal samurajeve muke. Vklju\xc4\x8duje \xc5\xa1e drugi in bolj bole\xc4\x8d vertikalen rez \xc4\x8dez trebuh. Od samuraja, ki je izvajal j\xc5\xabmonji-giri, je bilo pri\xc4\x8dakovano, da bo prena\xc5\xa1al svoje muke v ti\xc5\xa1ini, dokler ne bo umrl od izgube krvi, umirajo\xc4\x8d s svojimi rokami polo\xc5\xbeenimi \xc4\x8dez obraz.\n_START_SECTION_\nSepuku kot smrtna kazen\n_START_PARAGRAPH_\n\xc4\x8ceprav je prostovoljni sepuku, ki je opisan zgoraj najbolj poznana oblika in hkrati precej ob\xc4\x8dudovana in idealizirana, je v praksi bila najbolj pogosta oblika prisilni sepuku, uporabljen kot vrsta smrtne kazni za osramo\xc4\x8dene samuraje, \xc5\xa1e posebej za tiste, ki so zagre\xc5\xa1ili resne zlo\xc4\x8dine, kot so neizzvan umor, rop, korupcija ali izdaja. Samuraju so po navadi povedali zlo\xc4\x8din, katerega je bil obto\xc5\xbeen in dano dolo\xc4\x8deno koli\xc4\x8dino \xc4\x8dasa, v katerem mora storiti sepuku, po navadi pred son\xc4\x8dnim zahodom dolo\xc4\x8denega dne. \xc4\x8ce pa obto\xc5\xbeeni ni bil pripravljen sodelovati, je bil prisiljeno zadr\xc5\xbean ali pa je bila usmrtitev izvr\xc5\xa1ena kar z obglavljenjem, obdr\xc5\xbeali pa so samo okrasje sepukuja. Celo kratek me\xc4\x8d, polo\xc5\xbeen pred obto\xc5\xbeenega, je lahko bil zamenjan s pahlja\xc4\x8do. Za razliko od prostovoljnega sepukuja, ni sepuku, izvr\xc5\xa1en kot smrtna kazen, nujno razre\xc5\xa1il obto\xc5\xbeen\xc4\x8deve dru\xc5\xbeine sramote. Odvisno od storjenega zlo\xc4\x8dina je bilo mo\xc5\xbeno \xc5\xa1e zase\xc4\x8di do polovico lastnine pokojnega in dru\xc5\xbeina je lahko izgubila dru\xc5\xbebeni polo\xc5\xbeaj.\n_START_SECTION_\nZahodna izku\xc5\xa1nja\n_START_PARAGRAPH_\nPrva zapisana izku\xc5\xa1nja zahodnjakov s sepukum je bila leta 1868 in je poznana kot incident sakai. 15. februarja je enajst francoskih pomor\xc5\xa1\xc4\x8dakov z ladje Dupleix vstopilo brez dovoljenja v mesto Sakai. Njihova prisotnost je povzro\xc4\x8dila paniko med prebivalci in varnostne sile so bile poslane, da bi vrnile pomor\xc5\xa1\xc4\x8dake nazaj na njihovo ladjo. Vendar se je vnel pretep in vseh enajst pomor\xc5\xa1\xc4\x8dakov je bilo ubitih. Zaradi protestiranja francoskega predstavnika jim je bilo pla\xc4\x8dano nadomestilo 15.000 jen in odgovorni so bili obsojeni na smrt. Francoski kapitan je bil prisoten, da je opazoval usmrtitve. Medtem, ko so samuraji pri\xc4\x8dell z obredom, je groteskni ritual kapitana tako pretresel, da je zahteval oprostitev in tako je bilo devetim samurajem prizane\xc5\xa1eno \xc5\xbeivljenje._NEWLINE_ Ta dogodek je bil dramatiziran v slavni kratki zgodbi; Sakai Jiken od Mori Ogai.'